थ्रोम्बोसायटोपेनिया (thrombocytopenia) को समझें थ्रोम्बोसायटोपेनिया का चिकित्सीय इलाज़ करें जीवनशैली में बदलाव लाकर थ्रोम्बोसायटोपेनिया (thombocytopenia) का इलाज़ करें
किसी मेडिकल डिसऑर्डर (जिसमे थ्रोम्बोसायटोपेनिया भी शामिल है) को समझने और उसके उपचार का पहला कदम है-डॉक्टर के पास जाना | इसके अतिरिक्त, अपने रोग का बिलकुल सही डायग्नोसिस पाने के लिए मेडिकल प्रोफेशनल आपकी ज़रूरतों के अनुसार आपके लिए उचित ट्रीटमेंट प्लान का निर्णय लेने में आपकी मदद भी कर सकते हैं | अगर आपके डॉक्टर मानते हैं कि आपकी प्लेटलेट्स का लेवल कम है तो संभवतः वे आपकी प्लेटलेट्स लेवल का पता लगाने के लिए आपका ब्लड टेस्ट और शारीरिक परीक्षण करने की सिफारिश कर सकते हैं |  अगर आपको विश्वास है कि आपका प्लेटलेट काउंट कम है तो इसकी सबसे ज्यादा सलाह दी जाती है कि कोई भी ट्रीटमेंट प्लान अपनाने से पहले आपको डॉक्टर की सलाह लेनी चाहिए | थ्रोम्बोसायटोपेनिया के कुछ लक्षण इस विकार के लिए विशिष्ट नहीं होते | साथ ही, कभी-कभी प्लेटलेट्स का लेवल कम होने पर कोई अन्य बाहरी लक्षण नहीं दिखाई देते | प्लेटलेट की नार्मल रेंज प्रति माइक्रो लीटर रक्त में 150,000 से 450,000 प्लेटलेट्स होती है | इस रेंज से प्लेटलेट्स लेवल कम होने पर आवश्यक रूप से दिखाई देने वाले लक्षणों को उत्पन्न नहीं करता | परन्तु, बिना लक्षण वाले रोगियों में भी ट्रीटमेंट के प्रति प्रतिक्रिया होना और प्लेटलेट्स का उत्पादन देखा गया है | कई केसेस में, थ्रोम्बोसायटोपेनिया के कारण कई प्रकार के लक्षण हो सकते हैं | चूँकि प्लेटलेट्स का सम्बन्ध रक्त का थक्का बनाने से है इसलिए कम प्लेटलेट काउंट के कई लक्षण, ब्लीडिंग को नियंत्रित करने की शरीर की असमर्थता की वज़ह से होते हैं | थ्रोम्बोसायटोपेनिया का आम लक्षण हैं:  हलके कटने या छिलने पर या सर्जरी, आदि के बाद लम्बे समय तक ब्लीडिंग होती रहना नाक से खून आना मुंह या मसूड़ों से ब्लीडिंग होना (विशेषरूप से दांत ब्रश करने के बाद) मासिकधर्म में अत्यधिक ब्लीडिंग होना मूत्र या मल में रक्त आना बिना किसी कारण के नील पड़ना (bruise) या स्किन पर पेटेचिए (petechiae) कहलाने वाले छोटे, लाल स्पॉट्स होना | थ्रोम्बोसायटोपनिया किसी एक कारण से नहीं होता | इसके विभिन्न प्रकार के प्राकृतिक और आर्टिफीसियल उद्गम हो सकते हैं | बल्कि यह कई गंभीर रोगों के परिणामस्वरूप भी हो सकता है | इसीलिए, कारण का पता लगाने के लिए थ्रोम्बोसायटोपेनिया के केस की छान-बीन विशेषरूप से डॉक्टर के द्वारा करवाना ज़रूरी होती है | यहाँ थ्रोम्बोसायटोपनिया के कुछ सबसे आम कारण दिए गये हैं:  जन्मजात (जेनेटिक) विकार बोनमेरो डिजीज (bone marrow disease जैसे ल्यूकेमिया, आदि) या डिसफंक्शन बढ़ा हुआ या ख़राब कामकाज करने वाला स्प्लीन आपके द्वारा वर्तमान में ली जाने वाली दवाओं या ट्रीटमेंट के साइड इफेक्ट्स (रेडिएशन आदि) ऑटोइम्यून डिजीज (ल्यूप्स, आर्थराइटिस, एड्स, ITP, आदि) रक्त में बैक्टीरियल इन्फेक्शन गर्भावस्था और प्रसव (इन केसेस में आमतौर पर हल्का थ्रोम्बोसायटोपेनिया होता है) TTP (थ्रोम्बोटिक थ्रोम्बोसायटोपेनिया पर्पुरा) एक बहुत ही कम होने वाली स्थिति है जिसमे पूरे शरीर में कई छोटे-छोटे थक्के बनने पर शरीर की प्लेटलेट्स का उपयोग कर लिया जाता है | चूँकि थ्रोम्बोसायटोपेनिया के कई संभावित कारण होते हैं इसलिए डॉक्टर के द्वारा बनाये गये ट्रीटमेंट प्लान प्लेटलेट काउंट कम होने के कारण की जड़ के आधार पर अलग-अलग होंगे | कभी-कभी ट्रीटमेंट प्लान तुलनात्मक रूप से बहुत सरल होते हैं, अगर आपके डॉक्टर यह निर्धारित करें कि आपका थ्रोम्बोसायटोपेनिया आपके द्वारा ली जाने वाली दवा के साइड इफ़ेक्ट के कारण हुआ है | इस स्थिति में आपको केवल अपनी दवाओं को बदलने या बंद करने की ज़रूरत हो सकती है |  याद रखें कि कुछ शक्तिशाली थक्कारोधी जैसे हेपारिन (heparin) लेने के केसेस में, प्लेटलेट काउंट तब तक बढ़ नहीं सकता जब तक आप ये दवा लेना बंद नहीं कर देते | रिकवर होने के लिए आपको अतिरिक्त दवाएं लेने की ज़रूरत पड़ सकती है | थ्रोम्बोसायटोपेनिया से लड़ने के लिए डॉक्टर ऐसी विशेष दवाएं लिख सकते हैं जो प्लेटलेट के उत्पादन को बढ़ा सकती हैं | इन दवाओं में शामिल हैं; एल्ट्रोमबोपेग (eltrombopag) और रोमिप्लोस्टिम (romiplostim) जो कई रूपों में आती हैं, ये पिल्स या इंजेक्शन के रूप में दी जा सकती हैं | ये थ्रोम्बोसायटोपेनिया के लिए अन्य कई उपचार विकल्पों के साथ मिलाकर भी दी जा सकती हैं जो इनके विशिष्ट कारण पर निर्भर करता है | स्टेरॉयड शरीर के प्रतिरक्षा तंत्र (immune system) के कार्यों को कम कर सकते हैं | इसीलिए, ऑटोइम्यून डिसऑर्डर (एक ऐसा डिसऑर्डर जिसमे शरीर का इम्यून सिस्टम रोगजनक कीटाणुओं पर हमला करने की बजाय गलत रूप से खुद शरीर पर ही हमला करने लगता है) के कारण होने वाले थ्रोम्बोसायटोपेनिया के उपचार में उपयोगी होते हैं | चूँकि स्टेरॉयड इम्यून सिस्टम को कमज़ोर बना देते हैं इसलिए ये ऑटोइम्यून सम्बंधित स्थिति से होने वाले थ्रोम्बोसायटोपेनिया को प्रभावी रूप से शांत कर सकते हैं | परन्तु, कमज़ोर प्रतिरक्षा तंत्र के कारण संक्रमण होने की सम्भावना बहुत बढ़ जाती है इसलिए इस नए जोखिम से निपटने के लिए सहायक उपचार भी ज़रूरी होते हैं |   याद रखें कि इस केस में डॉक्टर के द्वारा लिखे जाने वाले स्टेरॉयड (जैसे प्रेड्निसोन (prednisone)), एथलिट लोगों के द्वारा शारीरिक प्रदर्शन को बढाने के लिए गैरकानूनी रूप से उपयोग किये जाने वाले स्टेरॉयड से अलग होते हैं | ऑटोइम्यून थ्रोम्बोसायटोपेनिया की चरम स्थितियों में डॉक्टर शरीर के इम्यून रिस्पांस को और अधिक धीमा करने के लिए इंट्रावेनस इम्यूनोग्लोब्युलिन (IVIG) या एंटीबाडीज लेने की सिफारिश कर सकते हैं | बहुत ही कम रक्त विकार थ्रोम्बोसायटोपेनिया (जैसे TTP और hemolytic-uremic syndrome (HUS)) से सम्बंधित होते हैं जिनमें डॉक्टर रोगी के रक्त प्लाज्मा के उपचार में शामिल प्रक्रियाओं को कराने की सिफारिश कर सकते हैं | प्लाज्मा रक्त का ही एक हिस्सा है जिसमे अन्य सभी चीज़ों के साथ ही ऑटोएंटीबाडीज पाई जाती हैं जो इम्यून सिस्टम के खराब कॉम्पोनेन्ट होते हैं जिनके परिणामस्वरूप ऑटोइम्यून डिजीज हो जाती है | इसी कारण, रक्त विकारों और ऑटोइम्यून डिजीज दोनों के उपचार के लिए रोगी के प्लाज्मा को रिप्लेस करना या उसका ट्रीटमेंट करना अधिक प्रभावशाली हो सकता है | प्लाज्मा एक्सचेंज और प्लाज्माफेरेसिस दोनों एक-दूसरे से सम्बंधित हैं लेकिन रोगी के प्लाज्मा को उपचारित करने में उपयोग की जाने वाली प्रक्रियाएं अलग-अलग होती हैं |   प्लाज्मा एक्सचेंज में, रोगी से रक्त से प्लाज्मा और रक्त कोशिकाओं को अलग कर लिया जाता है | प्लाज्मा को निकाल लिया जाता है और डोनर के प्लाज्मा, सेलाइन सलूशन या एल्ब्यूमिन (albumin) से बदल दिया जाता है | इसे धीरे-धीरे किया जाता है जिससे रोगी के रक्त को किसी भी एक समय पर बहुत अधिक न निकला जा सके | प्लाज्माफेरेसिस (plasmapheresis) में, रक्त कोशिकाओं से अलग किये जाने के बाद रोगी के प्लाज्मा को उपचारित किया जाता है और फिर वापस रोगी को दिया जाता है | विशेषरूप से प्रतिरोधी प्रकार के थ्रोम्बोसायटोपनिया के केसेस में स्प्लेनेक्टोमी (splenectomy) नामक सर्जरी करवाने की ज़रूरत होती है जिसमे डॉक्टर शरीर से स्प्लीन (spleen) को निकाल देते हैं | हालाँकि, स्प्लीन के कार्यों को 100% समझ पाना मुश्किल है, वैज्ञानिकों के अनुसार, स्प्लीन रक्त के फ़िल्टर के रूप में काम करता है, यह पुरानी लाल रक्त कणिकाओं या RBCs और प्लेटलेट्स को रक्त में से हटाता है | कुछ केसेस में, स्प्लीन बढ़ जाता और रक्त में से सामान्य की अपेक्षा अधिक प्लेटलेट्स हटाने लगता है जिससे थ्रोम्बोसायटोपेनिया हो जाता है | इसके लिए स्प्लेनेक्टोमी सर्जरी एक अच्छा उपचार हो सकती है लेकिन डॉक्टर्स आमतौर पर पहले अधिक परम्परागत उपचार विकल्पों को चुनेंगे और जब कोई मार्ग नहीं बचता तभी स्प्लेनेक्टोमी करेंगे |   औसतन, लगभग 66% स्प्लेनेक्टोमी सफल होती हैं | परन्तु, समय के साथ थ्रोम्बोसायटोपेनिया फिर से होने की सम्भावना बनी रहती है | स्प्लेनेक्टोमी कराने वाले 40 वर्ष से कम आयु के लोगों में प्लेटलेट्स की संख्या बढ़ने की सम्भावना बेहतर होती है |  स्पेनेक्टोमी करवाने पर प्लेटलेट्स काउंट अक्सर असामान्य रूप से बढ़ जाता है और इस स्थिति को थ्रोम्बोसायटोसिस (thrombocytosis) कहते हैं |गंभीर और/या लम्बे समय से चली आ रही स्थिति में इसके कारण और भी परेशानियाँ हो सकती हैं | अगर आपमें प्रति माइक्रो लीटर रक्त में 50,000 प्लेटलेट्स भी बहुत कम प्लेटलेट्स हों और आप सक्रिय रक्तस्त्राव या हेमरेज (hemorrhage) हो तो ब्लीडिंग  या रक्तस्त्राव को कम करने के लिए डॉक्टर प्लेटलेट या ब्लड ट्रांसफ्यूजन की सिफारिश कर सकते हैं | वैकल्पिक रूप से, अगर आपमें प्रति माइक्रोलीटर रक्त में 50,000 प्लेटलेट्स से बहुत कम प्लेटलेट्स हों लेकिन सर्जरी होने वाली हो तो भी डॉक्टर आपको ट्रांसफ्यूजन लिख सकते हैं | अन्य केसेस में डॉक्टर एक ब्लड वेसल में IV का प्रवेश कराते हैं और रक्त में सीधे ही स्वस्थ रक्त या प्लेटलेट्स डाल देते हैं |  वर्तमान में आपका रक्तस्त्राव न होने और सर्जरी का कोई कार्यक्रम न होने पर भी डॉक्टर आपको ब्लड ट्रांसफ्यूजन लिख सकते हैं | परन्तु, यह केवल उन रोगियों के लिए किया जाता है जिनमे प्रति माइक्रोलीटर रक्त में 10,000 प्लेटलेट्स से भी बहुत कम प्लेटलेट्स होती हैं | थ्रोम्बोसायटोपेनिया के हर केस में ट्रीटमेंट की ज़रूरत नहीं होती | उदाहरण के लिए, अगर आपका प्लेटलेट्स काउंट आपके गर्भवती होने के कारण कम हुआ है तो आपको बच्चे के जन्म लेने तक रुकना चाहिए और फिर देखना चाहिए कि आपका प्लेटलेट्स काउंट बढ़ा है या नहीं | थ्रोम्बोसायटोपेनिया के हलके केसेस में कोई विशेष लक्षण नहीं दिखाई दे सकते, हो सकता है कि आपको रक्त अधिक बहने की समस्या भी न हो | इस तरह के केसेस में, जब निकट भविष्य में संभवतः स्थिति में सुधार हो या जब आपके जीवन में इससे कोई बाधा न आये तो डॉक्टर बहुत ही परम्परागत ट्रीटमेंट प्लान की सिफारिश कर सकते हैं | विटामिन B12 और फोलिक एसिड दो ऐसे पोषक तत्व हैं जो विभिन्न प्रकार के ब्लड एलिमेंट के स्वस्थ उत्पादन के लिए आवश्यक होते हैं जिनमे ब्लड प्लेटलेट्स भी शामिल हैं | चूँकि शरीर इन पोषाक तत्वों को अधिक मात्रा में संग्रह करके नही रख सकता इसलिए इन पोषक तत्वों को नियमित रूप से ग्रहण करना जरुरी होता है | अपने शरीर में विटामिन B12 और फोलिक एसिड की सप्लाई बढाने के लिए ऐसे डाइटरी सप्लीमेंट लें जिनमे ये पोषक तत्व पाए जाते हों और इन विटामिन्स से भरपूर खाद्य पदार्थों का सेवन करें |  खाद्य पदार्थों जैसे पालक, साइट्रस फल, कीवी और सूखी बीन्स में फोलेट (folate) उच्च मात्रा में पाया जाता है जबकि अंडे, दूध, पनीर और मटन में विटामिन B12 की उच्च मात्रा पाई जाती है | अल्कोहल, सामान्य प्लेटलेट्स के उत्पादन और उसके कार्यों को बाधित करता है | सामान्य उपभोगकर्ताओं में, अल्कोहल लेने से तुरंत होने वाले प्रभाव से अल्कोहल लेने के 10-20 मिनट के अंदर ही प्लेटलेट्स घटने लगती हैं | परन्तु, गंभीर अल्कोहलिक लोगों में प्लेटलेट्स के फंक्शन वास्तव में बढे हुए पाए जाते हैं जिससे अलग प्रकार की स्वास्थ्य समस्याएं हो सकती हैं | कुछ केसेस में, अल्कोहल के उपयोग में कमी लाने से प्लेटलेट्स के कार्यों को फिर से सामान्य करने में मदद मिल सकती है | अगर आप कम प्लेटलेट्स की समस्या से जूझ रहे हों तो आपको ऐसे रक्तस्त्राव के कारणों से बचना होगा क्योंकि ऐसी स्थिति में रक्तस्त्राव को रोकना मुश्किल हो सकता है और जिसके फलस्वरूप प्रभावी रूप से खतरनाक कम्पलीकेशन उत्पन्न हो सकते हैं | इसका मतलब यह है कि आपको खेल, लकड़ी के काम, कंस्ट्रक्शन के काम या अन्य ऐसी शारीरिक गतिविधियाँ करने से बचना चाहिए जिनमे चोट लगने की सम्भावना ज्यादा हो | कुछ सामान्य कमर्शियल रूप से उपलब्ध दवाएं विशेषरूप से जिनमे एस्पिरिन (aspirin) या इबुप्रोफेन (ibuprofen) पाई जाती हैं, प्लेटलेट्स के उत्पादन और उनके फंक्शन को रोक सकती हैं | उदाहरण के लिए, एस्पिरिन प्लेटलेट्स में विशेस प्रकार के क्रूशियल प्रोटीन स्ट्रक्चर के कार्यों को रोककर एक-दूसरे को बाँधने के लिए प्लेटलेट्स की क्षमता को कम कर देती है और रक्त का थक्का जमने की प्रक्रिया को रोक देती है |इस प्रकार के केस में आपको इन दवाओं का उपयोग बंद करवा सकते हैं या कोई उचित विकल्प की सिफारिश कर सकते हैं |
डॉक्टर को दिखाएँ: प्लेटलेट काउंट कम होने के लक्षणों को जानें: प्लेटलेट काउंट कम होने के कारण को समझें: आपके द्वारा ली जाने वाली दवाओ के बारे में डॉक्टर को जानकारी दें: दवाओं के द्वारा प्लेटलेट लेवल को बढायें: स्टेरॉयड ट्रीटमेंट लें: प्लाज्मा एक्सचेंज या प्लाज्माफेरेसिस (plasmapheresis) करवाएं: स्प्लीन (spleen) निकलवाएँ: प्लेटलेट्स ट्रांसफ्यूजन (platelet transfusion) कराएं: कुछ न करें: अपनी डाइट में विटामिन B12 और फोलिक एसिड सप्लीमेंट लें: अल्कोहल लेना कम करें या छोड़ दें: ऐसी गतिविधियाँ करना कम कर दें जिनके कारण रक्तस्त्राव हो सकता हो: आमतौर पर मिलने वाली दर्द निवारक दवाओं के बारे में अपने डॉक्टर से पूछें:
https://www.wikihow.com/Increase-Platelets https://www.wikihow.com/Increase-Platelets https://www.wikihow.com/Increase-Platelets
Understanding Thrombocytopenia Treating Thrombocytopenia Medically Treating Thrombocytopenia with Lifestyle Changes